ਸਿਰਲੇਖ: ਕਿਉਂ ਕਿਮ ਜੋਂਗ ਹੋਏ ਦੱਖਣੀ ਕੋਰੀਆ ਨਾਲ ਗੱਲਬਾਤ ਲਈ ਰਾਜ਼ੀ, ਜਾਣੋ ਸਮਿਟ ਦੇ ਪਿੱਛੇ ਦੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
2007 ਤੋਂ ਬਾਅਦ ਇਹ ਆਪਣੇ ਕਿਸਮ ਦੀ ਪਹਿਲੀ ਉੱਚ ਪੱਧਰੀ ਬੈਠਕ ਹੈ ਅਤੇ ਇਸ ਬੈਠਕ ਤੋਂ ਉਮੀਦ ਇਹ ਲਗਾਈ ਜਾ ਰਹੀ ਹੈ ਕਿ ਇਸ ਦੌਰਾਨ ਫ਼ੋਕਸ ਪਰਮਾਣੂ ਹਥਿਆਰਾਂ ਨੂੰ ਛੱਡਣ ਅਤੇ ਰਿਸ਼ਤਿਆਂ ਨੂੰ ਬਿਹਤਰ ਕਰਨ 'ਤੇ ਹੋਵੇਗਾ।

ਇਸ ਸਾਲ ਹੋਈਆਂ ਸਰਦ ਓਲੰਪਿਕਸ ਤੋਂ ਬਾਅਦ ਦੋਵਾਂ ਮੁਲਕਾਂ ਵਿਚਾਲੇ ਸੁਧਰੇ ਰਿਸ਼ਤਿਆਂ ਨੂੰ ਬਿਹਤਰ ਕਰਨ ਦੀ ਕੋਸ਼ਿਸ਼ ਕੀਤੀ ਜਾ ਰਹੀ ਹੈ। 

ਦੂਜੇ ਪਾਸੇ ਉੱਤਰੀ ਕੋਰੀਆ ਦੇ ਇਰਾਦਿਆਂ ਬਾਰੇ ਵੀ ਸ਼ੱਕ ਹੈ। 20 ਅਪ੍ਰੈਲ ਨੂੰ ਉੱਤਰੀ ਕੋਰੀਆ ਨੇ ਆਪਣੇ ਪਰਮਾਣੂ ਅਤੇ ਮਿਜ਼ਾਇਲ ਟੈਸਟਾਂ ਨੂੰ ਰੱਦ ਕਰਨ ਦਾ ਐਲਾਨ ਕੀਤਾ ਸੀ।

ਹੋ ਕੀ ਰਿਹਾ ਹੈ?

2016 ਅਤੇ 2017 ਵਿੱਚ ਉੱਤਰੀ ਕੋਰੀਆ ਵੱਲੋਂ ਲੜੀਵਾਰ ਹੋਏ ਮਿਜ਼ਾਇਲਾਂ ਦੇ ਟੈਸਟ ਕਰਕੇ ਉੱਤਰੀ ਅਤੇ ਦੱਖਣੀ ਕੋਰੀਆ ਵਿਚਾਲੇ ਬਹੁਤ ਤਣਾਅ ਰਿਹਾ ਸੀ।  

ਉੱਤਰੀ ਕੋਰੀਆ ਦੇ ਪਰਮਾਣੂ ਅਤੇ ਮਿਜ਼ਾਈਲ ਪ੍ਰੋਗਰਾਮਾਂ ਦੇ ਵਿਸਥਾਰ ਕਰਕੇ ਉਸ ਉੱਤੇ ਸਖ਼ਤ ਕੌਮਾਂਤਰੀ ਪਾਬੰਦੀਆਂ ਲੱਗੀਆਂ ਸਨ। ਇਸ ਵਰਤਾਰੇ ਨੂੰ ਉੱਤਰੀ ਕੋਰੀਆ ਦੇ ਵਿਦੇਸ਼ ਮੰਤਰੀ ਰੀ ਯੋਂਗ-ਹੋ ਨੇ ''ਪਹਿਲਾਂ ਕਦੇ ਨਾ ਹੋਏ ਬੇਇਨਸਾਫ਼ੀ ਵਾਲੇ ਕੰਮ'' ਦੱਸਿਆ ਸੀ।   

ਕਿਮ ਜੋਂਗ ਉਨ ਦੀ ਪੁਰਾਣੀ ਤਸਵੀਰ

ਹੈਰਾਨੀ ਉਦੋਂ ਹੋਈ ਸੀ ਜਦੋਂ ਨਵੇਂ ਸਾਲ ਮੌਕੇ ਆਪਣੇ ਭਾਸ਼ਣ ਵਿੱਚ ਕਿਮ ਜੋਂਗ-ਉਨ ਨੇ ਇੱਕ ਵਫ਼ਦ ਨੂੰ ਸਰਦ ਓਲੰਪਿਕਸ 'ਚ ਭੇਜਣ ਦੀ ਅਤੇ ਅੰਤਰ ਕੋਰੀਆਈ ਰਿਸ਼ਤਿਆਂ 'ਚ ਸੁਧਾਰ ਦੀ ਇੱਛਾ ਜ਼ਾਹਿਰ ਕੀਤੀ ਸੀ।

ਸਿਓਲ ਨੇ ਕਿਮ ਦੀ ਇਸ ਪੇਸ਼ਕਸ਼ ਦਾ ਸਵਾਗਤ ਕੀਤਾ ਅਤੇ ਉੱਤਰ ਕੋਰੀਆ ਦੀ ਖੇਡਾਂ 'ਚ ਸ਼ਮੂਲੀਅਤ ਨੂੰ ਲੈ ਕੇ ਲੜੀਵਾਰ ਬੈਠਕਾਂ ਨੂੰ ਸ਼ੁਰੂ ਕੀਤਾ।

ਇਹ ਨਵੇਂ ਰਿਸ਼ਤੇ ਓਲੰਪਿਕ ਦੇ ਬਾਅਦ ਵੀ ਜਾਰੀ ਰਹੇ ਅਤੇ ਅਖੀਰ ਵਿੱਚ ਇਹ ਰਿਸ਼ਤੇ ਅੰਤਰ-ਕੋਰੀਆਈ ਸਿਖਰ ਸੰਮੇਲਨ ਦੇ ਐਲਾਨ ਤੱਕ ਜਾ ਪਹੁੰਚੇ।

20 ਅਪ੍ਰੈਲ ਨੂੰ ਕਿਮ ਨੇ ਐਲਾਨ ਕੀਤਾ ਕਿ ਉੱਤਰੀ ਕੋਰੀਆ ਪਰਮਾਣੂ ਅਤੇ ਮਿਜ਼ਾਈਲ ਪ੍ਰੀਖਣਾਂ ਨੂੰ ਰੋਕ ਦੇਵੇਗਾ ਕਿਉਂਕਿ ਉਹ 'ਪਰਮਾਣੂ ਸ਼ਕਤੀ ਵਾਲਾ ਦੇਸ' ਬਣ ਗਿਆ ਹੈ ਇਸ ਲਈ ਹੁਣ ਇਹ ਪ੍ਰੀਖਣ "ਲੋੜੀਂਦੇ" ਨਹੀਂ ਹਨ।

ਕਿਮ ਦੇ ਇਸ ਐਲਾਨ ਦਾ ਸਵਾਗਤ ਕੌਮਾਂਤਰੀ ਪੱਧਰ 'ਤੇ ਹੋਇਆ ਪਰ ਦੱਖਣੀ ਕੋਰੀਆ ਦੇ ਕੁਝ ਸਿਆਸੀ ਦਲਾਂ ਅਤੇ ਮੀਡੀਆ ਅਦਾਰਿਆਂ ਨੇ ਉੱਤਰੀ ਕੋਰੀਆ ਦੇ ਮਨਸ਼ਾ 'ਤੇ ਸ਼ੱਕ ਜ਼ਾਹਿਰ ਕੀਤਾ।

ਉੱਤਰੀ ਕੋਰੀਆ ਨੇ ਅਜਿਹਾ ਐਲਾਨ ਪਹਿਲੀ ਵਾਰ ਨਹੀਂ ਕੀਤਾ ਹੈ। 

ਉੱਚ ਪੱਧਰੀ ਬੈਠਕ ਦੇ ਫਾਇਨਲ ਏਜੰਡੇ ਦਾ ਅਜੇ ਐਲਾਨ ਨਹੀਂ ਹੋਇਆ ਪਰ ਦੋਵੇਂ ਲੀਡਰਾਂ ਦੀ ਪਰਮਾਣੂ ਹਥਿਆਰਾਂ ਨੂੰ ਖ਼ਤਮ ਕਰਨ ਅਤੇ ਦੋਵੇਂ ਦੇਸਾਂ ਦੇ ਸਬੰਧ ਸੁਧਾਰਣ ਬਾਰੇ ਗੱਲ ਹੋਣ ਦੀ ਉਮੀਦ ਹੈ।

ਹੁਣ ਤੱਕ ਪ੍ਰਤੀਕਿਰਿਆ ਕੀ ਰਹੀ?

ਦੱਖਣੀ ਕੋਰੀਆ ਦੇ ਰਾਸ਼ਟਰਪਤੀ ਮੂਨ ਨੇ ਉੱਤਰੀ ਕੋਰੀਆ ਦੇ ਨਾਲ ਘਟਦੇ ਤਣਾਅ ਦਾ ਸਵਾਗਤ ਕੀਤਾ ਹੈ।

19 ਅਪ੍ਰੈਲ ਨੂੰ ਉਨ੍ਹਾਂ ਕਿਹਾ ਸੀ, ''ਜਦੋਂ ਅਸੀਂ ਪਿੱਛੇ ਮੁੜ ਕੇ ਦੇਖਦੇ ਹਾਂ, ਕੁਝ ਮਹੀਨੇ ਪਹਿਲਾਂ ਯੁੱਧ ਦਾ ਪਰਛਾਵਾਂ ਕੋਰੀਅਨ ਪ੍ਰਾਇਦੀਪ ਵਿੱਚ ਫ਼ੌਜੀ ਤਣਾਅ ਕਾਰਨ ਵਧਿਆ ਸੀ।''

18 ਅਪ੍ਰੈਲ ਨੂੰ ਉੱਤਰੀ ਕੋਰੀਆ ਦੇ ਰੋਡੋਂਗ ਸਿਨਮੁੰਨ ਅਖ਼ਬਾਰ ਨੇ ਸਮਿਟ...